**ELŐTERJESZTÉS**

Bátaapáti Község Képviselő - testületének 2020. augusztus 6-ai

rendes/rendkívüli testületi ülésére

|  |  |
| --- | --- |
| Tárgy: | A helyi civil szervezetek 2019. évi beszámolójának elfogadása |
| Előterjesztő: | Krachun Szilárd polgármester |
| Előterjesztést készítette: | Füle Mária jegyzői megbízott |
| Előterjesztés száma: | 46. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

Bátaapáti Község Önkormányzata Képviselő-testülete a 2019. március 26-i testületi ülésén döntött a helyi civil szervezetek 2019. évi támogatásáról. A Képviselő-testület döntése értelmében a Bátaapáti Nyugdíjas Klub 150 000 Ft, a Nő Klub 150 000 Ft, az Erdei Alapítvány 1 000 000 Ft támogatásban részesült.

A támogatási szerződés értelmében a támogatott civil szervezet a támogatás évét követő év február 15. napjáig el kell számolnia a kapott támogatással. Ezen kötelezettségnek mind a három támogatott szervezet eleget tett. A benyújtott pénzügyi és szakmai beszámolók alapján az alábbi összegzést teszem az elszámolásokról:

* ***Bátaapáti Nyugdíjas Klub***

Január és február hónapban az iskolás és óvodás farsangi bál előkészületeiben vettek részt a Nyugdíjas Klub tagjai. Áprilisban rendőrségi fórumot szerveztek a TETT elnökének részvételével. Májusban tartotta meg a Klub az éves kirándulását, emellett részt vettek a falu közterületeinek virágosításában. Augusztusban a Falunap lebonyolításában segédkeztek. November hónapban az iskolások és óvodások Márton-napi felvonulását követően a gyermekek megvendégelésével vették ki részüket a program megszervezéséből.

* ***Erdei Alapítvány***

Az Erdei Alapítvány a 2019. április 24-i ülésén döntött a 2019. évi pályázat kiírásáról. A 2019. évben három civil szervezet, valamint a Mórágyi Általános Iskola Bátaapáti Telephelye és a Bátaapáti Óvoda és Konyha nyújtott be pályázatot az alapítvány kuratóriumához. A Mórágyi Általános Iskola Bátaapáti Telephelye 255 000 Ft, a Bátaapáti Óvoda és Konyha 250 000 Ft, a Bátaapáti Jóbarát Egyesület 172 500 Ft, a Bátaapáti Sportegyesület 172 500 Ft, az Aranyfácán Néptánc Egyesület 150 000 Ft támogatásban részesült. Mivel az Aranyfácán Néptánc Egyesület kezdeményezte az egyesület megszüntetését így a kapott támogatást visszafizette az Alapítvány részére.

A részletes szakmai és pénzügyi beszámolók Bátaapáti Község Önkormányzatánál megtekinthető.

Kérem a Tisztelt Képviselő-testületet, hogy az előterjesztést megtárgyalni, a határozati javaslatokat elfogadni szíveskedjen.

**Határozati javaslat I.**

Bátaapáti Község Önkormányzatának Képviselő-testülete a Bátaapáti Nyugdíjas Klub 2019. évi szakmai és pénzügyi beszámolóját elfogadja.

**Felelős**: Krachun Szilárd polgármester

**Határidő**: azonnal

**Határozattal értesítendő**: Bátaapáti Nyugdíjas Klub elnöke

**Határozati javaslat II.**

Bátaapáti Község Önkormányzatának Képviselő-testülete a Nő Klub 2019. évi szakmai és pénzügyi beszámolóját elfogadja.

**Felelős**: Krachun Szilárd polgármester

**Határidő**: azonnal

**Határozattal értesítendő**: Nő Klub elnöke

**Határozati javaslat III.**

Bátaapáti Község Önkormányzatának Képviselő-testülete az Erdei Alapítvány 2019. évi szakmai és pénzügyi beszámolóját elfogadja.

**Felelős**: Krachun Szilárd polgármester

**Határidő**: azonnal

**Határozattal értesítendő**: Erdei Alapítvány kuratóriumának elnöke

Bátaapáti, 2020. július 27.

Krachun Szilárd

polgármester